COMUNA SÂNTANDREI
Nr. 9598 din 05.07.2021


ANUNŢ privind consultare elaborare 
Plan Urbanistic Zonal ”Introducere teren în intravilan și lotizare 
pentru locuințe și funcțiuni complementare sat Sântandrei,  
nr.cad.2819 și 2820, comuna Sântandrei, județul Bihor”


Proiectant: S.C. SIMSTA S.R.L.  – șef pr.arh. Valentin Andrei DOLOG, pr.arh.Lucian Simuleac
Inițiatori: S.C. SIMSTA S.R.L și Peștean Nicoleta-Monica cu soțul Dorel 

Terenul propus pentru parcelare este situat în partea de sud a satului Sântandrei și este delimitat la nord de parcelarea străzii Colinelor, la vest și sud de terenuri arabile în extravilan, la est de prelungirea străzii Viorelelor și parcelarea aferentă străzii Lanului. Imobilul studiat este alcătuit din două terenuri identificate prin nr.cad.2819 (S= 10000mp) și nr.cad.2820 (S=de 9440mp), având suprafața totală de 19440mp.
Accesul la teren se face din drumul județean DJ 797 pe străzi existente și apoi din strada Viorelelor.
Conform PUG valabil, din 2006, terenul studiat se află în extravilan 77%, ca urmare pentru a fi construibil pentru locuințe se va elabora un plan urbanistic zonal.
Prin P.U.Z. se propune lotizarea terenului în 29 loturi pentru locuințe amplasate de o parte și alta a unui drum nou de acces, median, cu profil de 12m, și un lot pentru utilitate publică. (obiective sociale, spații verzi, locuri de joacă, etc) în est, spre str.Viorelelor.
Strada Viorelelor având un profil parțial constituit se va ceda teren pentru completarea profilului pe porțiunea terenului studiat. De asemeni la capătul opus al parcelei inițiale se va ceda teren cu lățimea de 6m pentru continuarea drumului de legătură la strada Colinelor.
Reglementările propuse și prezentate în planșa 3/U sunt:  
Funcțiune locuire                       : louințe individuale izolate sau cuplate și anexele acestora
Funcțiuni complementarelocuirii: cu condiționări: servicii cu acces public  - de proximitate și comerț en detail, servicii profesionale sau manufactuiere, funcțiuni de învățământ și cercetare, respectiv turism
Mărime parcele                           : 500 mp
Front la stradă                            : 17,77 ÷ 19,53 mp
Regim maxim de înălțime           : S+P+1+M 
P.O.T.                                          : max.35%  
C.U.T.                                          : max. 1 
Retragere de la stradă                : min.4,0 m.
Retragere spate                          : min.4,00 m
Retrageri laterale                        : min.3,00m pe o latură și conform Codului Civil pe cealaltă latură
Parcaj obligatoriu pe lot           : minim 1 loc/locuință pentru clădiri cu AU mai mic de 100mp, min.2 locuri pentru AU mai mare de 100mp și un loc de parcare în plus pentru funcț. complementare
Înălțime gard perimetral               : max. 2,50 m spre vecini
				      : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului

Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Garajele se vor amplasa cu retragerea de 6m de la aliniament pentru a permite parcarea în față a unui autoturism.


Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va face extinderea pe noul drum constituit a rețelelor de distribuție existente pe str.Viorelelor sau Lanului. 
[bookmark: _GoBack]
Datorită faptului că administrația publică locală nu poate susține edificarea rețelelor edilitare pentru parcelări noi, inițiatorii puz vor realiza extinderea rețelelor de energie electrică inclusiv iluminat, gaze naturale,  apă și canalizare, pe cheltuiala lor.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 05.07 –19.07.2021, în intervalul orar 9:00 – 14:00.
Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.



                                 Primar,	                      Consilier Urbanism   
                             Ioan Mărcuş                          		                       Tudora Mihuţa                  
